RO Jurnalul Oficial al Uniunii Europene C 57/16

Comunicare din partea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație exclusivă de prospectare a zăcămintelor de hidrocarburi lichide sau gazoase denumită „Permis des Marges du Finistère”)

(Text cu relevanță pentru SEE)

2010/C 57/11

La 15 septembrie 2009, societatea GTO Ltd cu sediul social în Trafalgar House, 11 Waterloo Place, London SW1Y 4AU UNITED KINGDOM, a înaintat o cerere de obținere a unei autorizații exclusive, pentru o perioadă de cinci ani, de prospectare a hidrocarburilor lichide sau gazoase, denumită „Permis des Marges du Finistère”, pentru o suprafață de aproximativ 21 000 km2 situată în departamentul Finistère.

Perimetrul în care este valabilă această autorizație este delimitat de arcele de meridiane și paralele care unesc succesiv punctele definite în cele ce urmează prin coordonatele lor geografice, meridianul de origine fiind cel al Parisului pentru coordonatele exprimate în grade și Greenwich pentru coordonatele exprimate în grade, minute, secunde (date cu titlu orientativ):

Punctul A : intersecția meridianului 12,60 gr V (9° 00′ 00″ W) cu limita de separare a platourilor continentale francez și englez Punctul B : intersecția meridianului 8,70 gr V (5° 30′ 00″ W) cu limita de separare a platourilor continentale francez și englez

Punct Longitudine Latitudine C 8,70 gr V (5° 30′ 00″ V) 53,30 gr N (48° 00′ 00″ N) D 12,60 gr V (9° 00′ 00″ V) 53,30 gr N (48° 00′ 00″ N)

Punctele A-B = Limita de separare a platourilor continentale francez și englez.

Depunerea cererilor și criteriile de atribuire a drepturilor de exploatare

Solicitanții care depun cererea inițială și cei care depun cereri concurente trebuie să demonstreze că îndeplinesc condițiile necesare obținerii autorizației, stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și de depozitare subterană (Décret no 2006-648 du 2 juin 2006 relatif aux titres miniers et aux titres de stockage souterrain) publicat în Jurnalul oficial al Republicii franceze (Journal officiel de la République française) din 3 iunie 2006.

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedura descrisă pe scurt în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilită prin Decretul nr. 2006-648 din 2 iunie 2006 privind drepturile de exploatare minieră și de depozitare subterană (Jurnalul Oficial al Republicii Franceze din 3 iunie 2006).

Cererile concurente se adresează ministrului responsabil cu sectorul minier, la adresa indicată mai jos. Deciziile privind cererea inițială și cererile concurente se iau în termen de doi ani de la data la care autoritățile franceze au primit cererea inițială, și anume până cel târziu la data de 15 septembrie 2011.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (décret no 2006-649 du 2 juin 2006, relatif aux travaux miniers, aux travaux de stockage souterrain et à la police des mines, des stockages souterrains, Jurnalul Oficial al Republicii Franceze din 3 iunie 2006).

Informații suplimentare se pot obține de la următoarea adresă:

Ministère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE tel. +33 140819529. Dispozițiile legale menționate anterior pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994, p. 3.